钦定古今图书集成/明伦汇编/官常典/第023卷
## 钦定古今图书集成/明伦汇编/官常典/第023卷

| 钦定古今图书集成 明伦汇编 第二十三卷 |

| |

钦定古今图书集成明伦汇编官常典

第二十三卷目录

宗藩部汇考十五

皇清一〈总一则　崇德五则〉

官常典第二十三卷

### 皇清一

《大清会典》。

国家稽古定制，授封同姓。初列爵为九等，后为十

等俱宗人府具题请

旨授封。其遣官往封宣册诸仪、仍礼部掌之

凡袭爵嗣封者、俱由宗人府具题、请

旨咨送礼部、铸宝印、行册封诸礼。　凡授封亲王世

子、及亲王妃、世子妃金：

册郡王、郡王妃，镀金银。

册其

册文及

《宝文》、由翰林院撰定、移送中书科书写。汉字《宝文》、移取礼部儒士篆写。其

宝印、“由礼部铸造。” 其

册由工部制造。“制造库工匠至中书科镌刻。” 镌毕

呈内阁覆阅，传礼部仪制司官员给发　。凡授封贝勒贝子、及贝勒贝子夫人、郡主县主郡君、纸

册赭金黄套面，银签。镇国公以下，奉恩将军以上

镇国公夫人以下、奉恩将军恭人及乡君以上、龙边

诰命，锦面，玉轴牙签，黄带　。已上金册、镀金银册。

制俱同。惟页数之多寡，视册文之长短，页片之厚薄，随金银之轻重，工部各照礼部开送定式成造。其贝勒及郡主、贝勒夫人以下，或用纸册，或用诰命，制详《礼部》。亲王、郡王印池银质镀金。册印。箱架用斗牛云文钉，铜质镀金。事件袱褥、袋垫等件，以红缎为之。馀制俱同　。和硕亲王金宝龟钮，方三寸六分，厚一寸，玉柱文。《多罗郡王》镀金银印，麒麟钮，方三寸四分，厚一寸，玉柱文　。凡封诸王、贝勒、王、妃等册、宝、诰命，由礼、工二部制造；册、《诰文》由翰林院撰拟，大学士等阅定进呈。

御览后。中书科缮写。该部铸克填青。其应给纸册诰

命中书科缮写送阁用

宝　、凡亲王等封号、俱大学士选拟奏请

钦定：　“凡亲王、郡王、贝勒、贝子、公、将军等”、

册诰文、由翰林院题定文式、填名、咨送中书科

凡王妃、夫人、公主、郡主、县主、郡君、县君、乡君等。

《册诰文》、由内阁题定文式、填名、咨送中书科　。凡册封亲王世子、郡王、及亲王世子、郡王嫡妃、以掌

院学士充副使。长子、贝勒、贝子及长子妃、贝勒、贝子夫人，以侍读学士、侍讲学士、侍读、侍讲等官充正副使。有品笔帖式，宣读。

王朝颁禄，首重懿亲。视爵秩之尊卑，定俸给之多寡。

银米兼支，岁有定额，详列于后：和硕亲王，岁支银一万两，米五千石。世子，岁支银六千两，米三千石。多罗郡王，岁支银五千两，米二千五百石。长子，岁支银三千两，米一千五百石。多罗贝勒，岁支银二千五百两，米一千二百五十石。固山贝子，岁支银一千三百两，米六百五十石。镇国公，岁支银七百两，米三百五十石。辅国公，岁支银五百两，米二百五十石。一等镇国将军，岁支银四百一十两，米二百五石。二等镇国将军，岁支银三百八十五两，米一百九十二石五斗。三等镇国将军，岁支银三百六十两，米一百八十石。一等辅国将军，岁支银三百一十两，米一百五十五石。二等辅国将军，岁支银二百八十五两，米一百四十二石五斗。三等辅国将军，岁支银二百六十两，米一百三十石。一等奉国将军，岁支银二百一十两，米一百五石。二等奉国将军，岁支银一百八十五两，米九十二石五斗。三等奉国将军，岁支银一百六十两，米八十石奉恩将军，岁支银一百一十两，米五十五石；郡主，岁支银二百五十两，米一百二十五石。县主，岁支银二百二十两，米一百一十石。郡君，岁支银一百九十两，米九十五石。县君，岁支银一百六十两，米八十石。乡君，岁支银一百三十两，米六十五石。亲王仪仗旗枪五对，攒竹桦皮竿，长八尺，上安铁枪头，下有銕䂎，桦皮枪帽，饰以红。

缨。系云缎旗，长三尺，阔二尺三寸，上销金云蟒豹尾枪一对。朱红攒竹竿，长八尺一寸，画三色金云蟒，上安镀金枪头，下有铁䂎。红油枪帽，画五色云蟒，饰以红缨。下悬豹尾纛二对，以缎为旗，红缎火焰边，长三尺三寸，阔七尺五寸，上销金云蟒。朱红薰竹竿，长一丈四尺，间缠以藤，下钉铁箍，上安镀金顶，饰以红缨。大刀二口。吾杖二对，朱红攒竹为之，长七尺，两末贴金铜箍，沥粉贴金。云二段。立瓜二对，朱红攒竹柄，长五尺三寸，贴金铜箍，刻木为瓜，立置于上，承以龙头。瓜及龙头俱沥粉贴金。卧瓜二对，刻木为瓜，卧置于上，柄长五尺五寸。馀制同立瓜。骨朵二对，朱红攒竹柄，贴金铜箍，刻木为骨朵，承以龙头，贴金饰，共长七尺。红绣曲柄伞一把，顶径五尺，冒以红罗，垂三檐，绣《五龙》风衣二件，带二条。伞骨三十二根，竹铁相间，朱红攒竹，柄长九尺五寸，柄曲处用铁心，贴金龙头承伞，顶安贴金木葫芦。红绣花伞二把，红罗为之，上绣四季花，直柄长九尺。馀制同曲柄伞。《红瑞草伞》二把，红罗为之，上销金瑞草。馀制同红绣伞。红绣扇一对，心高二尺三寸，阔二尺三寸五分，面、背皆红罗，面绣《四季》花，背销金团花。朱红合竹柄，长九尺二寸。黑绣扇一对，面、背皆皂罗，面绣孔雀，背销金团花。馀制同红绣扇。明轿一乘，面阔二尺二寸，进深一尺八寸，高三尺三寸。地平阔二尺二寸，进深二尺九寸。俱施羊肝漆洒金，上下雕玲珑花卉。直竿二根，各长一丈五尺；横竿二根，各长六尺二寸；肩扛四根，各长五尺；撑竿二根，各长一尺八寸：俱红漆贴金饰。红布幰衣、油绸雨衣各一件　。郡王仪仗旗枪四对。朱红攒竹竿，各长八尺，贴金云蟒，上安铁枪头，下有铁䂎。红油枪帽，画五色云蟒，饰以红缨。悬云缎销金云蟒。旗纛一对。吾杖二对。立瓜二对。卧瓜一对。骨朵一对。红绣曲柄伞一把。红瑞草伞二把。红绣扇二把。黑绣扇二把。纛以下诸制俱同亲王仪仗，惟曲柄伞绣龙四　。已上仪仗俱工部造办。其世子及王妃、郡主等仪仗，系自备充用，制见礼部仪制司　。凡撰拟诸王、贝勒及文武大臣谥号，由宗人府、礼部题准、移文内阁撰拟奏请

钦定　王府坟茔。亲王享堂五间，门三间。描画五彩。

飞金小花围墙一百丈，门外房五间，碑亭一座，守冢人十家。世子、郡王享堂三间，门三间，画五彩小花围墙八十丈，门外房三间，碑亭一座，守冢人八家。贝勒、贝子享堂三间，门三间，红油围墙七十丈，门外房三间，守冢人六家，郡主同。镇国公、辅国公享堂三间，门三间，红油围墙六十丈，守冢人四家，县主、郡君、县君同　。凡清明、岁暮祭

荣亲王坟：上桌用二十七盘。下桌用二十三盘。珍

羞署供糖𦆑果品，掌醢署供　亲王府官，俱满缺。包衣大四员，阿敦大二员，布大衣大一员，乌林大二员，法克师大四员，衣杭大二员　。郡王府官，俱满缺。包衣大三员，阿敦大一员，布大衣大一员，乌林大二员，法克师大四员，衣杭大二员　。《边卫充军罪名例　》：一，王府设谋拨置旗校舍馀人等　。一，郡王将军中尉，凡有奏请，启王参详后奏。“如违，赍奏人员　。” 一，王府人役，假借威势，侵占民田，攘夺财物，致伤人命。除真犯死罪外，徒以上　。一，王府禄米，本府旗校官庄人等，干预拨置折收银两，多收米麦，索要财物，及邀截纳户，用强兑支，并擅自差人下府州县催征骚扰者，杖以上。

国初于

笃恭殿前列署十，为诸王议政之所。

国初定：贝子戴三眼孔雀翎，根缀蓝翎。镇国公辅

国公戴二眼孔雀翎，根缀蓝翎　。凡亲王以下、

国初、各照爵秩、拨赐田园。不支俸禄

国初、令诸王、贝勒、贝子、公等准于锦州各设庄一。

《所盖州》各设庄一所。其额外各庄，俱令退出。

国初设六部，各以贝勒总理部务，后俱撤。

国初定：“王、贝勒、贝子等除犯谋叛等重罪外，其馀”

过犯或黜夺人丁，或罚赎银两，不拟处死监禁。

### 太宗文皇帝崇德元年

《大清会典》。凡封爵，崇德元年定、

《显祖子孙》，考论功德，列爵九等：一等为《和硕亲王》，二等

为“多罗郡王，三等为多罗贝勒，四等为《固山》贝子，五等为镇国公，六等为辅国公，七等为镇国将军，八等为辅国将军，九等为奉国将军。其馀俱为宗室。” 又定：

皇上庶妃所生子、封镇国将军亲王侧室。妾、媵所生

子封辅国将军、郡王侧室妾媵，所生子封奉国。

“将军有功绩者，量加封授。” 《出自》

上裁。又定“亲王女为《和硕格格》”、郡王女为《多罗格》。

格贝勒女为“贝勒多罗格格，贝子女为固山格格，公女为公《格格》。” 又定“王、贝勒及王、贝勒妃、夫人，俱给纸册授封。” 又定王以下，将军以上，俱由内院官具奏，引至。

崇政殿前行册封礼。王妃等遣官授封。又定诸

王册印俱于

崇政殿。赐授册封诸王贝勒礼。是日、诸王贝勒、

及文武各官俱于

崇政殿前、分翼序立。内院官捧册印置

殿内黄案上请

旨授封。内院官引诸王贝勒依次进跪。

殿前宣册官及捧册官于黄案东、西向立。次第宣

册毕。捧册印授诸王贝勒。王等捧受、转授从官。从官跪接。王等次第各复原位。立册封礼毕。捧册印官前行。王等随后分翼进至

清宁宫前。捧册印官分翼东西侍立。鸣赞官赞“排。”

班赞进。赞跪。叩头。王等于

皇上前、行三跪九叩头礼。

皇后前、行二跪六叩头礼毕。捧册印官前行。王等随

后由

大清门次第出。即于门前、诸王贝勒相贺、照封号

“爵位，对行二跪六叩头礼毕，各回府第。诸王、妃、贝勒、夫人等，各于王、贝勒前行庆贺礼毕，王府属员各于王前庆贺，行二跪六叩头礼。贝勒府属员各于贝勒前庆贺，行一跪三叩头礼　。”又定宗室内有因功陞授者，自奉国将军陞辅国将军，次第论功加封。至和硕亲王、亲王有功，酌给赏赐。其有罪降封者，自和硕亲王递降一等。至奉国将军得罪，降为闲散宗室。其或因大功越陞，或因重谴黜革者，不论等级　。冠服　。是年，定亲王冠顶三层，上御红宝石，中嵌东珠八颗。前舍林嵌东珠四颗。后金花，嵌东珠三颗。带用金镶玉版四片，嵌东珠四颗。郡王冠顶三层，上御红宝石，中嵌东珠七颗，前舍林嵌东珠三颗。后金花嵌东珠二颗；带用金镶玉版四片，嵌绿松石四颗。贝勒冠顶三层，上御红宝石，中嵌东珠六颗；前舍林嵌东珠二颗，后金花嵌东珠一颗；带用金镶玉版四片，嵌红宝石四颗。贝子冠顶二层，上御红宝石，中嵌东珠五颗，前舍林嵌东珠一颗，后金花嵌东珠一颗；带用金镶玉版四片，嵌蓝宝石四颗。镇国公冠顶二层，上御红宝石，中嵌东珠四颗，前舍林嵌东珠一颗，后金花嵌绿松石一颗。带用金镶玉版四片，嵌蓝宝石四颗。辅国公冠顶二层，上御红宝石，中嵌东珠三颗，前舍林嵌绿松石一颗，后金花嵌宝石一颗。带与镇国公同。镇国将军冠顶上御红宝石。带用金镶圆版，嵌红宝石四颗。辅国将军冠顶上御蓝宝石，带用圆金版。奉国将军冠顶上御水晶石，带用玲珑鋄金方铁版。亲王嫡妃冠顶、大簪舍林、项圈各嵌东珠八颗。侧妃冠顶等项各嵌东珠七颗。郡王嫡妃冠顶、大簪《舍林》、项圈各嵌东珠七颗。侧妃冠顶等项各嵌东珠六颗。贝勒嫡夫人冠顶、大簪舍林、项圈各嵌东珠六颗。侧夫人冠顶等项各嵌东珠五颗。贝子嫡夫人冠顶大簪舍林、项圈各嵌东珠五颗，侧夫人冠顶等项各嵌东珠四颗。镇国公嫡夫人冠顶大簪舍林、项圈各嵌东珠四颗。辅国公嫡夫人冠顶大簪舍林、项圈各嵌东珠三颗。郡主冠顶大簪舍林、项圈各嵌东珠六颗。县主冠顶大簪舍林、项圈各嵌东珠五颗。郡君冠顶大簪舍林、项圈各嵌东珠四颗。县君冠顶大簪舍林、项圈各嵌东珠三颗。乡君冠顶大簪舍林、项圈各嵌东珠二颗。未入八分。公夫人，镇国将军、辅国将军夫人，奉国将军、淑人冠顶、服饰，止准正室，各照其夫品级用　。凡坐褥，亲王、郡王冬用豹皮，夏用蟒缎，贝勒冬用虎皮，夏用闪缎。以上俱衬红白毡〈红上白下。〉“贝子，冬用裁去头爪虎皮，夏用缎。镇国公、超品公，冬用方虎皮，夏用红褐；辅国公，冬用狼皮，夏用红褐镶青褐；镇国将军，冬用獾皮，夏用青褐；辅国将军，冬用貉皮，夏用青布。以上俱衬红毡。奉国将军，冬用野山羊皮，夏用蓝布，俱衬白毡。”　仪仗：　是年，定亲王销金红伞二柄，纛二杆，旗十杆，立瓜一对，骨朵一对，吾杖二对，执事人青衣红带、青帽、银顶，上插红翎。郡王，销金红伞一柄，纛一杆，旗八杆，卧瓜一对，吾杖二对，执事人衣带、帽顶与前同。贝勒，销金红伞一柄，纛一杆，旗六杆，骨朵一对，红杖一对，执事人衣带、帽顶与前同。以上仪仗赴。

御前、不许排设贝子彩画云红伞一柄。豹尾枪二

杆，旗六杆，红杖一对，执事人衣带、帽顶与前同，城内止用伞杖。镇国公红伞一柄，豹尾枪二杆，旗六杆，红杖一对，执事人衣带、帽顶与前同，城内止用红杖。辅国公红伞一柄，豹尾枪一杆，旗六杆，红杖一对，执事人青衣、红带、蓝翎、红毡帽，城内止用红杖。镇国将军金黄伞一柄，旗六杆，城内用“夜不收” 二名。开路后随人六名。辅国将军执事与镇国将军同，城内用夜不收二名，开路后随人四名。奉国将军旗四杆，城内用从人四名。亲王妃清道旗一对，红杖一对，吾杖一对，销金红伞一柄，青扇一把，拂子一对，金唾盂一，金水盆一。轿车，红盖，红帏，青镶盖角，青垂檐。执事人青衣、红带、青帽，银顶，上竖红翎。赴朝或坐轿，或坐车，止用伞扇、红杖、吾杖侧妃、轿车，红盖，红帏，蓝镶盖角，蓝垂檐。郡王妃《清道》旗一对，吾杖一对，销金红伞一柄，青扇一把，拂子一对，金水盆一。轿车，红盖，红帏，蓝镶盖角，蓝垂檐。执事人衣、帽同前。赴朝，或坐轿，或坐车，止用伞、扇、吾杖、侧妃、轿车，青盖、青帏，红镶盖角，红垂檐。贝勒夫人红杖一对，销金红伞一柄，拂子一对。轿车，青盖，青帏，红镶盖角，红垂檐。执事人衣、帽同前。赴朝，或坐轿，或坐车，止用伞，红杖侧。夫人车，青盖，蓝帏，红镶盖角，红垂檐。贝子夫人车，青盖，蓝帏，红镶盖角，红垂檐。赴朝，坐车侧夫人车，蓝盖，蓝帏，红垂檐。镇国公夫人车，蓝盖，蓝帏，红垂檐。辅国公夫人车，蓝盖，蓝帏，青镶红垂檐。镇国将军夫人车，青盖、蓝帏，青垂檐。辅国将军夫人车，蓝盖、蓝帏，蓝垂檐。奉国将军淑人车，蓝盖，白帏，蓝垂檐　。郡主吾杖一对，销金红伞一柄，青扇一把，拂子一对。轿车，青盖、青帏，红镶盖角，红垂檐。赴朝或坐轿、或坐车，止用伞、扇、吾杖。县主红杖一对，销金红伞一柄，拂子一对。车，青盖、蓝帏，红镶，盖角红垂檐。赴朝坐车止用伞、红杖。郡君红杖一对，销金青伞一柄，车蓝盖，蓝帏，红垂檐。赴朝坐车用伞、红杖。县君红杖一对，车蓝盖，蓝帏，红镶青垂檐，赴朝坐车用红杖。乡君车蓝盖，蓝帏，红镶，青垂檐　。凡过诸王府门　，是年，定亲王府门，郡王过，并随从人员俱不下马。贝勒过，鞠躬；趋马过，随从人员俱下马。亲王妃、郡王妃过，序长幼，应下舆者步行过，不应下舆者径过。随从妇女各照其主。固伦公主、和硕公主、郡主、县主过，并随从妇女俱不下车马，随从人员俱下马。郡君、县君过，不下舆，随从男妇俱下车马。贝子、和硕公主、额驸、民公以下官员及军民人等过，俱下马。贝勒夫人以下官员命妇及军民人等妇女过，俱下车马。郡王府门与亲王同。贝勒府门，贝子、镇国公过，不下马，随从人员俱下马。辅国公、和硕公主、额驸、民公以下官员及军民人等过，俱下马。贝勒夫人过，序长幼，应下舆者步行过，不应下舆者径过。随从妇女各照其主。郡君、县君过，并随从妇女俱不下车马，随从人员俱下马。贝子夫人以下官员命妇及军民人等妇女过，俱下车马　回避仪　。是年，定亲王出行，郡王遇让道行。贝勒遇执事回避，让道旁行。贝子、镇国公、固伦额驸、和硕公主、额驸，遇勒马鞠躬，侧立道旁候过。辅国公、镇国将军、民公、都统、尚书以下，遇俱下马立道旁候过。固伦公主、和硕公主，遇相让尊长在先分路行。郡主以下、县君以上，遇停车候过。郡王出行。贝勒、公主以下，遇与遇亲王回避，仪同。贝勒出行，贝子、镇国公、固伦额驸、和硕公主、额驸，遇让道旁行。辅国公、镇国将军、民公、都统、尚书，遇勒马侧立道旁候过。辅国将军、副都统、侍郎等官以下，遇俱下马立道旁候过。固伦公主、和硕公主，遇贝勒让道行。郡主、县主、郡君，遇相让分路行。县君，遇停车候过。贝子出行。镇国公、和硕公主、额驸，遇分路行。辅国公、镇国将军、民公、都统、尚书，遇让道旁行。辅国将军、副都统、侍郎及参领等官，遇勒马侧立道旁候过。佐领等官以下，遇俱下马候过。固伦公主、和硕公主，遇贝子勒马候过。郡主、县主，遇贝子让道行郡君、县君，遇相让分路行。镇国公出行辅国公、镇国将军、民公、都统、尚书，遇分路行辅国将军、副都统、侍郎及参领等官，遇勒马，侧立道旁候。过佐领以下等官，遇俱下马候过。辅国公出行镇国将军、都统、尚书等官，遇分路行辅国将军、副都统、侍郎等官，遇让道旁行奉国将军、参领、佐领等官、遇勒马、立于道旁。“候过” “护军校” 、骁骑校等官、及军民人等、遇俱下马、“候过” 《镇国将军》出行《辅国将军》、副都统侍郎等官、遇分路行《奉国将军》参领佐领等官、遇勒马、立于道旁、“候过” 护军校、骁骑校

等官及军民人等遇俱下马候过。《辅国将军》出行，奉国将军参领等官遇让道旁行，佐领等官遇勒马候过。《护军校》、骁骑校等官及军民人等遇俱下马候过。《奉国将军》出行，佐领等官遇让道行，《护军校》、骁骑校等官及军民人等遇俱勒马候过　。《凡闲散》宗室遇亲王以下、辅国将军以上俱下马，遇民公以下大臣俱不下马、分路行。凡觉罗有职者、各照品级回避。无职者、遇亲王以下、辅国将军以上、俱下马。遇民公都统尚书等官、俱引马回避。其馀各官、俱不回避、让道行。凡奉

钦差、及赍、捧

敕旨。或

钦赐恩赏者、“遇王等于道、及过王府门不下马”、　是

年定每年元旦

皇上率亲王以下、副都统以上、及外藩来朝王等、诣

堂子上香、行“三跪九叩头礼” 毕，还宫　。每月初一

日，亲王以下、贝子以上，每府派一人斋戒一日往。

堂子内供献　。每年四月初八日、内府并每旗王

贝勒一位依次

堂子备供　。春秋二季立竿致祭。亲王、郡王、贝勒、

每家各祭三竿。贝子、镇国公、辅国公，每家各祭二竿。镇国、辅国、奉国将军，每家各祭一竿。不祭者听。其无爵宗室，不祭　。凡致祭日期，初一日。

皇上致祭。初二日《礼亲王府》、初三日《郑亲王府》，《初四》

日睿亲王府，初五日肃亲王府，初六日《英郡王府》，初七日豫郡王府，初八日额尔克楚赫《虎儿贝勒府》，初九日《罗罗浑贝勒府》，初十日《额勒浑贝勒》府，十一日饶馀贝勒府。此定期内。若遇

皇上致祭、则应祭之家停祭。　贝子、公等依次致祭。

凡祭三竿之家，于定期内各祭一竿。过十一日后，再各祭二竿。或致祭日，有两三家同祀神者，仍依次俟应先祭之家祭毕，次祭之家方祭。如诸王、贝勒于定期致祭之日，有事不得祭，预期知会礼部，令次祭之家致祭，其有事者随便补祭。凡为马群致祭者，亲王以下、辅国公以上许祭，镇国将军以下不许祭。有违例多祭并争祀神者，议处　。又定宗室封王者，立家庙致祭。又定：亲王生辰及元旦日，该旗都统以下、佐领以上官员，齐集称贺，行二跪六叩头礼。郡王生辰及元旦日，本府属员齐集称贺，行二跪六叩头礼。贝勒生辰及元旦日，本府属员齐集称贺，行一跪三叩头礼。若该属官员无事不至府行庆贺“者，治罪。”

崇德二年

《大清会典》：“崇德二年，定亲王、郡王、贝勒女，不论已嫁。”

未嫁者，父陞随陞，父降随降。

崇德三年

《大清会典》：“崇德三年，定亲王以下至宗室所生子女。”

“年及一岁，许将其名并所生年月日时、母氏某、收生妇某开列送宗人府详载册籍。其另室所居、妾媵所出者，亦准记籍。如将未居另室” 、妾婢所出、并抚养异姓之子谎报者，治以重罪。《崇德　年》

《大清会典》。

国家定鼎燕京，以内城房屋分给八旗诸王。各随

旗分居住。其营建规制，各有定式。崇德间，定“亲王府台基高一丈，正房一座，厢房二座，内门盖于台基之外，绿瓦朱漆；两层楼一座，并其馀房屋及门，俱在平地盖造。楼房大门用平常筒瓦，其馀用板瓦。” 郡王府台基高八尺，正房一座，厢房二座，内门盖于台基上。“两层楼一座，正房及内门用绿瓦，两厢房用平常筒” 瓦，俱朱漆，馀与亲王同。贝勒府台基高六尺，正房一座，厢房二座，内门盖于台基上用平常筒瓦朱漆，馀与郡王同。贝子府正房、厢房俱在平地盖造，大门用朱漆板瓦　。又定王府不遵定制，台基过高及多盖房屋者，俱治罪　。又定亲王以下、宗室以上者，俱系金黄带　。《婚礼　》：崇德间，定亲王行纳币礼，珍珠、金银花，缀妆缎、蟒缎、缎袍褂、裙共九袭，蟒缎、缎衾褥七床，金项圈一具，金大簪、小簪各三枝，金耳坠全副，金戒指十枚。定婚日设宴五十席，娶日设宴六十席。凡宴日，亲王以下及大臣等，固伦公主、亲王、妃以下俱会宴。纳朝臣女，给女父蟒缎朝衣一领，帽带、靴全，给女母蟒袍褂、裙各一件，金耳坠全副，鞍马二匹，纳外藩王、贝勒、台吉等女定婚，“行七、九礼，用鞍马、盔、甲、缎、布、银器等物。以下俱同。” 筵宴宰牲五、九次，行聘礼，纳外藩亲王女鞍马十二匹，盔甲十二副，闲甲二十四副，缎六十疋，布六百疋，银桶、银。

“盆、银茶桶各一具；纳外藩郡王女鞍马十匹，盔甲十副，闲甲二十副，缎五十疋，布五百疋，银桶、银盆、银茶桶各一具；纳外藩贝勒女鞍马八匹，盔甲八副，闲甲十六副，缎四十疋，布四百疋，银桶、银盆、银茶桶各一具；纳外藩台吉女鞍马六匹，盔甲六副，闲甲十二副，缎三十疋，布三百疋，银盆、银茶桶各一具。” 娶日宴，宰牲七九。外藩王、贝勒、台吉及妃、夫人等送女来者，给夏衣各一袭，冬衣各一袭，貂裘各一领，𬘩带一，围刀全，撒袋一副，弓矢全，盔甲一副，鞍马二匹，蟒缎缎三十疋，布二百疋，银桶、银盆、银茶桶各一具。随从男妇，给赏三十人，衣服有差。凡女之兄弟来送，给时衣各一袭　。郡王行纳币礼，珍珠、金银、花缀、“妆缎、蟒缎、缎袍褂、裙共八袭，蟒缎缎衾褥六床，金项圈一具，金大簪、小簪各三枝，金耳坠全副，金戒指八枚。” 定婚日，设宴四十席，娶日，设宴五十席。凡宴日，诸王大臣及公主、王妃等会宴，如亲王例。纳朝臣女，给女父母服物，如亲王例。纳外藩王、贝勒、台吉等女。定婚、行礼、筵宴，与亲王同。次行聘礼。纳外藩亲王、郡王女，与亲王纳外藩郡王女例同。纳外藩贝勒台吉女，与亲王纳外藩贝勒、台吉女同。娶日，宴，宰牲七九。外藩亲王、郡王及妃，送女来者，给与衣物，并给女之兄弟。赏随从男妇衣服，俱如亲王例。外藩贝勒、台吉及夫人送女来者，给与时衣、貂裘、𬘩带、撒袋、鞍马，如亲王例。蟒缎缎二十五疋，布一百五十疋，银桶、银茶筒各一具。随从男妇，给赏二十五人衣服有差　。贝勒行纳币礼，珍珠、金银花缀、妆缎、蟒缎、缎袍褂、裙共七袭，蟒缎、缎衾褥五床，金项圈一具，金大簪、小簪各三枝，金耳坠全副，金戒指六枚。定婚日设宴三十席。娶日设宴四十席。凡宴日，郡王以下、诸大臣及郡王妃以下俱会宴。纳朝臣女，给女父蟒缎朝衣一领，帽、带、靴全。给女母缎袍、褂、裙各一件，金耳坠全副，鞍马一匹，马一匹。纳外藩王、贝勒、台吉等女。定婚，“行《五、九》” 礼。筵宴，宰牲三九。次行聘礼，用鞍马八匹，盔甲八副，闲甲十六副，缎四十疋，布四百疋，银桶、银盆、银茶筒各一具。娶日宴，宰牲五、九。外藩亲王、郡王及妃，送女来者，给与衣物，并给女之兄弟。赏随从人衣服，俱如亲王例。外藩贝勒、台吉及夫人送女来者，给时衣各一袭，貂裘一领，猞狸狲裘一领，𬘩带一，围刀全，撒袋一副，弓矢全，鞍马一匹，蟒缎缎二十疋，布一百疋，银茶筒一具。随从男妇，给赏二十人衣服有差。贝子行纳币礼，珍珠、金银、花缀妆缎、蟒缎、缎袍褂、裙共六袭。蟒缎、缎衾褥四床，金项圈一具，金大簪、小簪各二枝，金耳坠全副，金戒指四枚。定婚日，设宴二十席。娶日，设宴三十席。凡宴日，贝勒以下、大臣等及贝勒夫人以下俱会宴。纳朝臣女，给女父缎朝衣一领，帽带、靴全，给女母缎袍褂、裙各一件，金耳坠全副，鞍马一匹。纳外藩王、贝勒、台吉等女定婚，行《三九》礼。筵宴，宰牲二九。次行聘礼，鞍马六匹，盔甲六副，闲甲十二副，缎三十疋，布三百疋，银盆、银茶筒各一具。娶日宴，宰牲三九。外藩亲王、郡王及妃送女来者，给与衣物，并给女之兄弟。赏随从男妇衣服，俱如亲王例。外藩贝勒、台吉及夫人送女来者，给与时衣各一袭，貂裘一领，狐裘一领，𬘩带一，围刀全，撒袋一副，弓矢全，鞍马一匹，蟒缎缎十五疋，布七十疋，银茶筒一具。随从男妇，给赏十五人，衣服有差　。镇国公行纳币礼，绣花妆缎、蟒缎缎袍褂裙共五袭，蟒缎缎衾褥四床，金项圈一具，金大簪、小簪各二枝，金耳坠全副，金戒指四枚。定婚日设宴十八席，娶日设宴二十八席。纳朝臣女，给女父母服物，与贝子同。纳外藩王、贝勒、台吉等女，定婚，“行《二九》” 礼。筵宴，宰牲二九。次行聘礼，鞍马五匹，盔甲五副，闲甲十副，缎二十五疋，布二百五十疋，银盆、银茶筒各一具。娶日宴，宰牲三九。外藩亲王、郡王及妃送女来者，给与衣物，并给女之兄弟，赏随从男妇衣服，俱如亲王例。外藩贝勒、台吉及夫人送女来者，给与衣物，并给女之兄弟。给赏随从男妇衣服，俱如贝子例　。辅国公行纳币礼，绣花妆缎、蟒缎、缎袍褂裙共四袭。蟒缎、缎衾褥三床。金项圈一具。金大簪、小簪各二枝。金耳坠全副，金戒指四枚。定婚日设宴十六席。娶日设宴二十六席。纳朝臣女，给女父母服物，与镇国公同纳外藩王、贝勒、台吉等女定婚，行《一九》礼。筵宴，宰牲二九。次行聘礼：鞍马四匹，盔甲四副，闲甲八副，缎二十疋，布二百疋，银盆、银筒各一具。娶日宴，宰牲三九。外藩亲王、郡王及妃送女来者，给与衣物，并

给女之兄弟，给赏随从男妇衣服，俱如亲王例。外藩贝勒、台吉及夫人送女来者，给与衣物，并给女之兄弟，给赏随从男妇衣服，俱如镇国公例　。镇国将军行纳币礼，缎衣三袭，缎衾褥二床，布衣一袭，布衾褥一床，金项圈一具，金簪二枝，金耳坠全副。定婚日宴，宰牲六。娶日，设宴十五席　。辅国将军行纳币礼，缎衣二“袭，缎衾褥一床，布衣一袭，布衾褥一床，金项圈一具，金簪二枝，金耳坠全副，定婚日宴，宰牲四。娶日设宴十席　。奉国将军行纳币礼，缎衣二袭，缎衾褥一床，布衣一袭，布衾褥一床，金簪二枝，金耳坠全副，定婚日宴，宰牲三。娶日设宴八席　。《郡主婚礼》，亲王女嫁于朝臣，进聘礼，马十五匹，鞍十五副，盔甲”十五副。定婚日、嫁日、筵宴如亲王例。嫁于外藩王、贝勒、台吉等。定婚、行七九礼〈用骆驼马羊。〉筵宴，宰牲五九。次行聘礼，马六十匹，牛六十头，羊六百只。娶日筵宴，宰牲七九媵，送侍婢八名，男妇五户。　县主婚礼，郡王女嫁于朝臣，进聘礼，马十三匹，鞍十三副，盔甲十三副。定婚日、嫁日、筵宴，如郡王例。嫁于外藩王、贝勒、台吉等，定婚、行礼、筵宴，如亲王女例。次行聘礼，马五十匹，牛五十头，羊五百只。娶日宴，宰牲七九媵，送侍婢七名，男妇四户。　《郡君婚礼》，贝勒女嫁于朝臣，进聘礼，马十一匹，鞍十一副，盔甲十一副。定婚日、嫁日筵宴，如贝勒例。嫁于外藩王、贝勒、台吉等。定婚，行礼，如亲王女例。筵宴，宰牲三九次。行《聘礼》，马四十匹，牛四十头，羊四百只。娶日宴，宰牲五九媵，送侍婢六名，男妇三户。　《县君婚礼》，贝子女嫁于朝臣，进聘礼，马九匹，鞍九副、盔甲九副。“定婚”日、嫁日筵宴，如贝子例。嫁于外藩王、贝勒、台吉等，定婚行礼，如亲王女例。筵宴，宰牲二九次。行聘礼，马三十匹、牛三十头、羊三百只。娶日宴，宰牲三九媵，送侍婢五名、男妇二户。　《乡君婚礼》，镇国公女、辅国公女嫁于朝臣，进聘礼，马七匹，鞍七副、盔甲七副。定婚日、嫁日，筵宴，如镇国公、辅国公例。嫁于外藩王、贝勒、台吉等。定婚行礼，如亲王女例。筵宴，宰牲二九。次行聘礼，马二十五匹，牛二十五头，羊二百五十只。娶日宴，宰牲三九。其镇国公女，媵送侍婢四名，男妇二户，辅国公女，媵送侍婢三名，男妇二户。　《丧仪》：　崇德间定，“和硕亲王丧闻。”

上辍朝三日。遣礼部官视祭葬礼。

钦赐初祭、大祭、造坟匠役、由工部拨给多罗郡王丧

闻

上辍朝二日。遣礼部官视祭葬礼。

钦赐初祭、大祭、造坟匠役、由工部拨给多罗贝勒丧

闻

上辍朝一日。遣礼部官视祭葬礼。

钦赐初祭、大祭、造坟匠役、由工部拨给固山贝子丧

闻

上遣礼部官视祭葬礼。

钦赐“初祭、大祭镇国公辅国公、镇国将军、辅国将军”

奉国将军丧闻

上遣礼部官视祭葬礼。

钦赐初祭、大祭、王、贝勒、贝子婚娶之子、卒亲王、妃、郡

王妃、贝勒、夫人、贝子、夫人、郡主、县主、郡君、县君丧闻

遣礼部官致祭　“内外王公相见仪　。” 崇德间定

外藩亲王见内亲王，内亲王出殿，降阶迎。内亲王居左，外亲王居右，俱由中门入。内亲王在东，向西立，外亲王在西，向东立。外亲王行“二跪六叩头礼，内亲王答礼。” 礼毕，内亲王坐于东，外亲王坐于西。其随从官员于殿外行“二跪六叩头礼” ，随伊主后坐。宴毕，随从官员行“一跪一叩头礼，外亲王离位行一跪一叩头礼” ，“内亲王答礼。外亲王起行，内亲王送至阶下回府，本府官送出府门外　。外藩郡王见内亲王，内亲王出殿迎，不降阶。内亲王由中门先入，外郡王随后入。内亲王在东向西立，外郡王在西向东立，外郡王行二跪六叩头礼。内亲王跪受半礼，答半礼毕，内亲王坐于东，外郡王坐于西。其随从官员于” 殿外行“二跪六叩头礼” ，随伊主后坐。宴毕，随从官员先行“一跪一叩头礼，外郡王离位，行一跪一叩头礼。” 内亲王答跪，拱手不叩。外郡王起行，内亲王惟送出殿，不降阶。本府官送出府门。外　外藩贝勒见内亲王，内亲王离坐，迎不出殿。外贝勒由西旁门入，行“二跪六叩头礼。” 内亲王躬身拱手礼毕，内亲王坐于中，外贝勒坐于西旁，其随从官员于殿外行“二跪六叩头礼” ，随伊主后坐。宴毕，随从官员先行“一跪一叩头礼” ，外贝勒离位行“一跪一叩头礼” ，内亲王躬身拱

手，外贝勒起行，内亲王不送，本府官送出府门。外　外藩贝子见内亲王，部堂官引进殿。外贝子行“二跪六叩头礼” ，内亲王躬身拱手，坐受。礼毕，外贝子在西侧坐，其随从官员于殿外行“二跪六叩头礼” ，随伊主后坐。宴毕，贝子离位，行一跪一叩头礼，内亲王躬身拱手，坐受。随从官员在殿外行“一跪一叩头礼” ，外贝子“起行，内亲王不送，本府官送出府门外　。” 外藩公见内亲王礼与外藩贝子见内亲王礼同　。外藩亲王见内郡王，内郡王迎至大门，“内郡王居东，外亲王居西，俱由中门入。内郡王在东向西立，外亲王在西向东立，对行二跪六叩头礼” 毕，内郡王坐于东，外亲王坐于西，其随从官员行“二跪六叩头礼” ，随伊主后坐。宴毕，随从官员先行一跪一叩头礼，外亲王、内郡王各就坐行一叩头礼。外亲王起行，内郡王送至大门内回，本府官送出府门外　。外藩郡王见内郡王礼与外藩亲王见内亲王礼同，外藩贝勒见内郡王礼与外藩郡王见内亲王礼同，外藩贝子见内郡王礼与外藩贝勒见内亲王礼同，外藩公见内郡王礼与外藩贝子见内亲王礼同　。“外藩亲王见内贝勒，内贝勒出府门外迎，内贝勒居东，外亲王居西，俱由中门入。外亲王先行，内贝勒稍后，外亲王在西向东立，内贝勒在东向西立，对行一跪三叩头礼毕，外亲王坐于西，内贝勒坐于东，其随从官员行一跪三叩头礼，随伊主后坐。” 宴毕，随从官员先行一跪一叩头礼，外亲王、内贝勒各就坐，行一叩头礼。起行时，让外亲王先行，内贝勒稍后，送出府门外　。外藩郡王见内贝勒，内贝勒迎至大门。内贝勒居东，外郡王居西，俱由中门入。外郡王在西、向东立，内贝勒在东、向西立，对行“一跪三叩头礼。” 毕，外郡王坐于西，内贝勒坐于东。其随从官员行一跪三叩头礼，随伊主后坐。宴毕，随从官员先行一跪一叩头礼，外郡王、内贝勒各就坐行一叩头礼。外郡王起行，内贝勒送至大门内回，本府官送出府门外　。《外藩贝勒》见内贝勒礼与外藩郡王见内郡王礼同。惟初见时，内外贝勒各行“一跪三叩头礼” ，随从官员亦行一跪三叩头礼　。《外藩贝子》见内贝勒礼与外藩贝勒见内郡王礼同，惟初见时，外贝子行“一跪三叩头礼，内贝勒跪而拱手，随从官员亦行一跪三叩头礼　。” 《外藩公》见内贝勒礼与外藩贝子见内郡王礼同，惟初见时，外藩公及随从官员俱各行“一跪三叩头礼　。” 外藩亲王、郡王、贝勒见内贝子公，内贝子公出大门外迎。外亲王等居西先入，内贝子公居东后入，外亲王等在西向东立，内贝子公在东向西立。“对行一跪一叩头礼” 毕，外亲王等坐于西，内贝子公坐于东，其随从官员行一跪一叩头礼，内贝子公于座拱手，随从官员各随伊主后坐。宴毕，随从官员先行“一跪一叩头礼” ，内贝子公仍于座拱手，外亲王等、内贝子、公各就坐，行一叩头礼。外亲王等起行，内贝子公送出大门外，候乘马方回　。外藩贝子见内贝子，内贝子出堂迎。内贝子居东，外贝子居西，俱由中门入。内贝子在东向西立，外贝子在西向东立。“外贝子行一跪一叩头礼。内贝子答礼毕，内贝子坐于东，外贝子坐于西。其随从官员，行一跪一叩头礼” ，随伊主后坐。宴毕，随从官员先行“一跪一叩头礼” ，外贝子离位行“一跪一叩头礼” ，内贝子答礼。外贝子起行，内贝子送出堂，本府官送出府门。外　外藩公见内贝子礼与外藩贝子见内贝勒礼同。惟初见时，外藩公及随从官员俱行“一跪一叩头礼　。” 外藩贝子见内公，内公出大门迎，外贝子居西，内公居东，俱由中门入。内公在东向西立，外贝子在西向东立，对行“一跪一叩头礼” 毕，外贝子坐于西，内公坐于东，随从官员行“一跪一叩头礼” ，随伊主后坐。宴毕，随从官员先行“一跪一叩头礼。” 外贝子与内公各就坐，对行一叩头礼。外贝子起行，内公送至大门，本府官送出府门外　。外藩公见内公礼与外藩贝子见内贝子礼同。

崇德九年

《大清会典》。凡岁满。崇德九年定和硕亲王之子以下、

奉国将军之子以上、男至二十岁、女至十五岁、列名具题、请

旨授封。　又定、亲王以下、奉国将军以上、有薨故者、

其子弟即准承袭，不必俟其岁满。。